Marta Steinsviks vei (Oslo)

Marta Steinsviks vei (1–77J, 2A–16D) er en vei på Mortensrud i bydel Søndre Nordstrand i Oslo. Den går som blindvei sørover fra Stenbråtveien og ender i en snuplass.

Veien i Oslo har bebyggelse knyttet til Stenbråten borettslag (oppført 2009), Mikkelsgrenda borettslag (oppført 2007)  og Rudshagen borettslag (oppført 2010–11).

 Forslag om navneendring 
Veien fikk navn i 2005 etter Marta Steinsvik, som eide Steinbråten gård til 1940. I etterkant har navnevalget fått sterk kritikk på grunn av Steinsviks uttalte antisemittisme og antikatolisisme, og i 2019 ble det første forslaget om å endre veinavnet fremmet. Navneendringssaken har vært behandlet i ulike kommunale instanser. Det har blitt fremmet ulike forslag til nye navn på veien. Per 2023 var navneendring fortsatt ikke vedtatt, og i 2025 meldte NRK at regelverket gjorde det vanskelig å endre navnet.Får ikke endre kontroversielt gatenavn (NRK 21. november 2025) I Mandal ble det vedtatt et tilsvarende gatenavn, som senere ble vedtatt endret.

 Referanser 

 Kilder 
 Oslo byleksikon

Kategori:Veier i Oslo
Kategori:Veier i bydel Søndre Nordstrand
Kategori:Veier i Oslo oppkalt etter kvinner